COEX Mall
**Starfield COEX Mall** (əvvəl COEX Mall kimi tanınır) — konvensiya mərkəzlərini, sərgi salonlarını və bir çox ticarət mərkəzlərini özündə birləşdirən və Cənubi Koreyanın Seul şəhərinin Qannam rayonunda yerləşən yeraltı ticarət mərkəzi.

Təxminən 154.000 m2 sahəyə malikdir, bunun 144.0002 sahəsis yeraltı mərtəbədədir və bu, onu dünyanın ən böyük yeraltı ticarət mərkəzi edir. Ticarət mərkəzi Seul metrosunun 2-ci xəttində, Teheranno və Yeondon Daenun kəsişməsində, Samseon stansiyasının fəaliyyət göstərdiyi Samseonda yerləşir. COEX Mall Koreya Beynəlxalq Ticarət Assosiasiyası (KITA) tərəfindən idarə olunan COEX kompleksinin bir hissəsi olan COEX Konvensiya və Sərgi Mərkəzinə bitişikdir.

Yüzlərlə mağaza ilə yanaşı, ticarət mərkəzində iki yemək meydançası, MegaBox (kinoteatr), COEX Akvarium və böyük bir kitab mağazası var, lakin Kimçi Sahələr Muzeyi İnsandona köçürülüb. Bura yerli televiziyada yayımlanan videooyun turnirlərinin çəkilişləri üçün istifadə olunan oyun sahəsinə malikdir.  Mövsümi tədbirlər və məşhurların ictimai çıxışları üçün ticarət mərkəzinin daxilində və xaricində səhnələr var. Minillik meydanı 2-ci xəttin Samseon stansiyasına qoşulan COEX Mall-un əsas çıxışıdır. Seul qimpo hava limanının ekspress xətti Bonqeunsa stansiyası şimalda yerləşir.

Tarixi
------

Ticarət mərkəzi əvvəlcə Koreya Beynəlxalq Ticarət Assosiasiyasının sərmayələri hesabına tikilib. COEX Mall ABŞ-nin daxili dizayn şirkəti RTKL tərəfindən dizayn edilmişdir. COEX Mall həmçinin Gensler tərəfindən qüsursuz axın və açıqlığı vurğulayan "Açılan Səm" mövzusu altında dizayn edilmişdir. Ticarət mərkəzinin tikintisi 1997-ci ilin mayında başlayıb və 2000-ci ilin aprelində başa çatıb. Tikinti xərcləri ₩140 milyard (150 milyon ABŞ dolları) təşkil edib.

Lokasiya
--------

COEX Mall Seul, Qannam, Yeondon 513 (Samseon) ünvanında yerləşir. Bu ticarət mərkəzi Seul Metro Xətti 2-də Samseong Stansiyasını və Seul Metro Xətti 9-da Bongeunsa Stansiyasını birləşdirir. Chungdahm Stansiyası Xətti 7, Seul Dünya Ticarət Mərkəzi kimi COEX Mall-ın yanındadır.

### COEX Mall təmiri

2012-ci ilin may ayında KITA ticarət mərkəzi üçün əsaslı təmir planlarını elan etdi. Təkmilləşdirmə layihəsinə ₩180 milyard xərcləndi. Təmir 2014-cü ildə başa çatdırılmalı olan Seul metrosunun 9-cu xəttində yeni Bongeunsa stansiyası arasında və 2-ci xətt üzrə Samseon stansiyası ilə sərnişin piyada keçidlərinin yaradılması üçün lazım idi. Tikinti işlərinin 2012-ci ilin sonunda başlaması və 2014-cü ilin noyabrına qədər başa çatdırılması planlaşdırılırdı. Mərtəbə sahəsinin indiki 152,116 kvadratmetrdən 173,025 kvadratmetrə qədər artacağı gözlənilirdi. Kompleksin təmiri gözlənildiyi kimi 27 noyabr 2014-cü ildə başa çatdırılmışdır.

Məkan
-----

Byeolmadan kitabxanası
### Plazalar

Ticarət mərkəzində beş plaza var:

* Mərkəzi Plaza
* Live Plaza
* Millenium Plaza
* Asem Plaza
* Airport Plaza

### Byeolmadan kitabxanası

Kitabxanada 50.000 kitab, 600 jurnal və elektron kitablar var. Bundan əlavə, kitabxana müəlliflərlə tok-şoular, ziyalılar və şəxsiyyətlərlə mühazirələr və konsertlər keçirmək üçün nəzərdə tutulmuş tədbir mərkəzi kimi xidmət edir.

İstinadlar
----------

1. ↑  동양최대 지하쇼핑몰 '코엑스몰' 3일 개관 , 매일 경제
2. ↑  "COEX Mall to get a major expansion by 2014". Joongang Daily. 16 May 2012. 26 January 2013 tarixində orijinalından arxivləşdirilib. İstifadə tarixi: 5 October 2012.
3. ↑  "별마당 도서관 | 스타필드 코엑스몰". www.starfield.co.kr (koreya). 2019-04-22 tarixində arxivləşdirilib. İstifadə tarixi: 2018-05-04.